趙鶴 (弘治進士)

趙鶴（），字叔鳴，號具區，直隸揚州府江都縣人，民籍，明朝政治人物。

 生平 
弘治五年（1492年）壬子科應天鄉試第三十三名舉人，九年（1496年）丙辰科二甲第二十五名進士。授戶部主事，升員外郎、郎中，十八年（1505年）七月上言七事《大明武宗毅皇帝实录卷之三》：弘治十八年秋七月，户部议覆郎中赵鹤所言七事一广储畜潮河川石塘岭等八营俱缺粮宜令密云兵备副使以所积赎罪纸米价发彼处备官军月粮能积至三千石以上移文吏部如例旌擢其事则宜令管粮郎中兼督之一增折放每年解银一万两于苏州仓收贮折放古北口一带官营月粮存省边仓旧储以备窘急若内地仓粮积多酌令各关营下班官军轮支以色火□邑烂其月支折银宜每岁三之二闰月亦然一查究监临沿边仓场草束积贮岁久守视不谨多至圬败宜准宣大二边例责成所在分守参将等官防护巡察一添分委古北口等处粮草数多地方阔远所设收粮判官一人之力恐不暇给宜选委附近府州县卫所贤能官分行管理一计支应北直隶河南山东每年派纳密云古北口榆关迁安等驿口粮俱仍用粟米廪给应用粳米者宜于各府折收粮草并赃罚银内支收而顺天永平各驿俱如例而行一便徵纳各卫所屯田粮草收价为易宜令内地粮多仓分黑豆石折银三钱粟米石五钱待后储畜缺少仍徵本色其古北口等处见缺粮草有愿将中半粟豆俱折豆纳并穀草秋青草运纳本色者亦听从宜坐拨一防冒滥各卫所并边关营堡月粮多冒支科扰侵克等弊请令守备把总并掌印官每月预开军马之数送管粮衙门以凭坐放议上从之。，升金華府知府，正德三年（1508年）五月以事忤劉瑾降南安府同知，六年（1511年）正月官員考察，十一月升山西按察司副使，丁憂歸。服闋，十年（1515年）閏四月復除山東按察司僉事，十五年（1520年）六月官員考察，以不謹冠帶閑住。

 著作 
趙鶴生平嗜學不倦，晚年註釋諸經，考證歷代史料。著有《書經會註》、《維揚郡乘》、《具區文集》、《金華正學編》、《金華文統》等書《明人傳記資料索引》7963：趙鶴，字叔鳴，號具區，江都人。弘治九年進士，授戶部主事，累官金華知府，以忤劉瑾謫官，終山東提學僉事。生平嗜學不倦，晚註諸經，考論歷代史，正其謬誤。有書經會註、維揚郡乘、具區文集、金華正學編、金華文統諸書。。

事跡
趙鶴督山東學政時，決心清理學校，結果郡邑士子，淘汰六成，又杖死訓導，為縉紳厭惡，終為諸生所訟，調查明確，調霸州兵備。其職為贵溪江潮接替，江潮亦风裁凛然。一次，江潮出巡至齊河縣，其分司壁間題有對句：「趙鶴方翦羽翼，江潮又起風波。」江潮見之，自科舉後，不再舉行歲考《湧幢小品·十一》：沙汰罷官 趙鶴字叔明，江都人。督山東學政，郡邑士汰其十六，又杖死訓導，為諸生所訟，勘明，調霸州兵備。教官而至於杖，又至於死，豈偶然耶？抑酷刑耶？可見前代教法之嚴如此。至沙汰生員，又不始於張江陵矣（士習不佳，沙汰亦未始不可）。趙詩文刻厲，言言自作，奇人，奇人！《堯山堂外紀·卷90》：赵鹤，字叔鸣，扬州人。李瓒同榜。诗耻凡语，于古爱谢灵运，于唐爱孟郊，于元爱刘因。赵叔鸣督学山东，誓清胶庠，所至考校生员，多所罢黜，众议纷然，缙绅亦多厌之，竟以此罢官。鹤去，贵溪江潮代之，潮亦风裁凛然，生员之伤弓者犹畏之。潮出巡至齐河县，其分司壁间有题对句云：“赵鹤方翦羽翼，江潮又起风波。”潮见之，自科举后，不复再岁考。。

 家族 
曾祖趙彥和；祖父趙恕；父趙純。母紀氏；繼母張氏。具慶下。兄趙鸞、趙鵬、趙鵾，弟趙鵠、趙鳶、趙鶺、趙鴒。

参考文献

H
Category:江都人
Category:明朝戶部主事
Category:明朝戶部員外郎
Category:明朝戶部郎中
Category:明朝金華府知府
Category:明朝南安府同知
Category:明朝山西按察司副使
Category:明朝山東按察司僉事